Diari Oficial de la Generalitat Valenciana


Sumari del DOGV 6139, del 06-11-2009 (2009/11293)

Judici ordinari 1123/2006. Notificació a Vicente Ferrer Galotto.
----------------------------------------------------------------

### Dades del document

Número de DOGV
:   6139

Data del DOGV
:   06-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/11401


Data del document
:   29-09-2009

Organisme emissor
:   Jutjat de Primera Instància Número 3 de València

Tipus de document
:   Edicte

Judici ordinari 1123/2006. Notificació a Vicente Ferrer Galotto. [2009/11027]  
Assumpte civil 001123/2006   
Jerónimo Toledano Iturbe, secretari del Jutjat de Primera Instància número 3 de València, faig saber:  
Que en este Jutjat se segueix procediment de judici ordinari 001123/2006, a instàncies de Promociones Urbanas, SL, i Signo Mediterráneo, SL, contra Entrenúcleos SL, Bancaixa, José Navarro Mallach, José Mosteiro Curenzo i Vicente Luis Ferrer Galotto.   
En el judici a què es fa referència, amb data 31 de juliol de 2008, el magistrat jutge Salvador U. Martínez Carrión, ha dictat la resolució que té el contingut dispositiu que literalment és com segueix:   
«Dispositiva   
A) Estime íntegrament esta demanda formulada per Promociones Urbanas, SL, i Signo Mediterráneo, SL, representat per la procuradora dels tribunals Elena Gil Bayo, contra Entrenúcleos, SL, representada per la procuradora María Alcalá Velázquez, i contra Caixa d'Estalvis de València, Castelló i Alacant (Bancaixa), representat pel procurador Javier Arribas Valladares, sobre acció declarativa de domini, i:   
1. Declare que les mercantils Promociones Urbanas, SL, i Signo Mediterráneo, SL, són propietàries del ple domini de la finca sítia al carrer de Sant Pere, 12, de València, descrita en les inscripcions 6a i 7a de la finca registral número 2.301, de la secció de Poble Nou de la Mar, registre de la Propietat número 3 de València, i ordene la cancel·lació de les inscripcions registrals vigents contradictòries d'este domini, és a dir, les de la immatriculació i subsegüents inscripcions de la finca registral número 16.523, de la secció de Poble Nou de la Mar, del registre de la Propietat número 3 de València, i el tancament del full registral corresponent;   
2. Fent imposició expressa de les costes produïdes a les demandades, Entrenúcleos, SL, i Bancaixa.   
B) I desestime íntegrament la demanda reconvencional formulada per Entrenúcleos, SL, representat per la procuradora María Alcalá Velázquez, contra Promociones Urbanas, SL, i Signo Mediterráneo, SL, representats per la procuradora dels tribunals Elena Gil Bayo, i:   
1. Absolc la demandada esmentada de reconvenció de les pretensions contra ella deduïdes;   
2. Fent imposició expressa de les costes produïdes a la demandant de reconvenció.   
Manera d'impugnació: mitjançant un recurs d'apel·lació davant l'Audiència Provincial (art. 455, LEC). El recurs es prepararà mitjançant un escrit que cal presentar en este Jutjat, en el termini de cinc dies hàbils comptadors des de l'endemà de la notificació, limitat a esmentar la resolució apel·lada i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LEC).   
Esta és la meua sentència, que pronuncie, mane i firme».   
Publicació. La sentència anterior va ser donada, llegida i publicada pel magistrat o magistrada que la va dictar, mentre celebrava audiència pública en el dia de hui. Jo, el secretari judicial, en done fe.  
València, 31 de juliol de 2008.   
I perquè valga de notificació en la forma oportuna, amb l'advertiment dels recursos indicats en la resolució esmentada a la part demandada, que està en parador ignorat, Vicente Luis Ferrer Galotto, conforme al que disposa l'article 164 de la Llei d'Enjudiciament Civil, s'expedeix este edicte.  
València, 29 de setembre de 2009.- El secretari judicial: Jerónimo Toledano Iturbe.